
Закон за изменение и допълнение на Закона за железопътния транспорт
(oбн., ДВ, бр. 97 от 2000 г., изм. и доп., бр. 47 от 2002 г., изм., бр. 96 от 2002 г., бр. 70 от 2004 г., бр. 115 от 2004 г., доп., бр. 77 от 2005 г., изм., бр. 88 от 2005 г., бр. 36 от 2006 г., бр. 37 от 2006 г., доп., бр. 62 от 2006 г., изм. и доп., бр. 92 от 2006 г., изм., бр. 108 от 2006 г., изм. и доп., бр. 22 от 2009 г., изм., бр. 35 от 2009 г., бр. 74 от 2009 г., изм. и доп., бр. 81 от 2009 г., бр. 87 от 2010 г., бр. 47 от 2011 г., бр. 15 от 2013 г., изм., бр. 68 от 2013 г., бр. 17 от 2015 г., изм. и доп., бр. 47 от 2015 г., бр. 19 от 2016 г., изм., бр. 58 от 2016 г., бр. 96 от 2017 г., доп., бр. 103 от 2017 г., изм. и доп., бр. 17 от 2018 г., изм., бр. 77 от 2018 г., изм. и доп., бр. 20 от 2019 г., изм., бр. 62 от 2019 г., доп., бр. 79 от 2020 г., изм. и доп., бр. 11 от 2021 г., бр. 81 от 2025 г., изм., бр. 16 от 2026 г., бр. 32 от 2026 г., бр. 51 от 2026 г.)

§ 1. В чл. 6 се правят следните изменения и допълнения:
1. В ал. 4 думите „Регламент (ЕО) № 1371/2007 на Европейския парламент и на Съвета от 23 октомври 2007 г. относно правата и задълженията на пътниците, използващи железопътен транспорт (ОВ, L 315/14 от 3 декември 2007 г.)“ се заменят с „Регламент (ЕС) № 2021/782 на Европейския парламент и на Съвета от 29 април 2021 година относно правата и задълженията на пътниците, използващи железопътен транспорт (ОВ, L 172/1 от 15 май 2021 г.)“, а думите „Регламент (ЕО) № 1371/2007“ се заменят с „Регламент (ЕС) № 2021/782“.
2. Създава се ал. 8:
„(8) Изпълнителна агенция „Железопътна администрация“ e регистриращ орган, който обработва заявленията и актуализира данните в Европейския регистър на превозните средства относно превозните средства, регистрирани на територията на Република България.“ 
§ 2. В чл. 7, ал. 3, т. 1 се отменя. 
§ 3. В чл. 45, ал. 3 думите „регистъра на превозните средства“ се заменят с „регистъра по чл. 6, ал. 8“.
§ 4. В чл. 117, ал. 2, т. 11 думите „Регламент (ЕО) № 1371/2007“ се заменят с „Регламент (ЕС) № 2021/782“.
§ 5. В § 1 от Допълнителните разпоредби се правят следните изменения и допълнения:
1. В т. 40 думите „на превозните средства по чл. 7, ал. 3, т. 1“ се заменят с „по чл. 6, ал. 8“. 
2. Точка 41 се отменя.

ЗАКЛЮЧИТЕЛНА РАЗПОРЕДБА

§ 6. В срок до 5 години след влизането в сила на този закон Изпълнителна агенция „Железопътна администрация“ извършва последваща оценка на въздействието на закона при условията и по реда, предвидени в Закона за нормативните актове.

